Må ikke forveksles med John Forsyth.

**John Forsythe** (1918–2010) var en amerikansk skuespiller kjent fra rollen som Blake Carrington i tv-serien *Dynastiet* (1981-89) og fra Alfred Hitchcocks halvkomiske filmthriller *Men … hvem myrdet Harry?*

Liv og virke
------------

### Bakgrunn

Forsythe ble født under navnet John (eller Jacob) Lincoln Freund. Han var den eldste av tre søsken, ble født i New Jersey, men vokste opp i Brooklyn i New York hvor hans far arbeidet som børsmegler. Besteforeldrene var jødiske immigranter fra Russland og Polen. 

Som 18-åring fikk han jobb ved Ebbets Field, et baseballstadion i New York.

### Karriere

Til tross for tvil satset han på en skuespillerkarriere på 1930-tallet. Under dette tiåret møtte han skuespillerinnen Parker MacCormick, som ble hans kone i 1939. Paret fikk sin første sønn i 1941, men skilte seg året etter. Etter en rekke småroller fikk Forsythe en hovedrolle i krigsfilmen *Destination Tokyo* (1943). Etter dette tjenestegjorde han i andre verdenskrig. I 1943 møtte han Julie Warren som ble hans andre kone. De fikk to barn sammen på 1950-tallet. 

Før *Dynastiet* medvirket Forsythe i noen filmer av Alfred Hitchcock, samt enkelte opptredener i tv-serien *The Alfred Hitchcock Hour*. På slutten av 1950-tallet til starten av 1960-tallet spilte han hovedrollen i komiserien *Bachelor Father*, og på midten av 1960-tallet i den mindre vellykkede komiserien *The John Forsythe Show.* På slutten av 1960-tallet til starten av 1970-tallet hadde han hovedrollen i komiserien *To Rome with Love.*

I 1980 fikk han rollen som den styrrike oljemagnaten Blake Carrington i såpeserien *Dynastiet*. Rollen gikk egentlig til George Peppard, men produsentene kom ikke over ens med ham om hvordan rollen skulle tolkes så de skiftet ham ut etter at den første pilotepisode hadde blitt innspilt. En ny pilotepisode med Forsythe ble innspilt høsten 1980 og sendt i 1981. Serien gikk helt til 1989, fordelt på ni sesonger og 220 episoder. I 1991 fulgte en todelt miniserie kalt *Dynasty: The Reunion*. Forsythe er den eneste som medvirker i alle episodene, samt miniserien.

På 1990-tallet gjorde han seg bemerket som programlederen i TV-serien *Videovitne* (*I Witness Video*). I tillegg spilte han en av hovedrollene i komiserien *The Powers That Be*.

Han hadde stemmen til Charlie i TV-serien *Charlie's Angels* fra 1970-tallet, samt filmene *Charlie's Angels* (2000) og *Charlie's Angels: Full Throttle* (2003). Sistnevnte var han siste filmopptreden.

I 2006 medvirket han i *Dynastiet*-gjenforeningsprogrammet *Reunion: Catfights & Caviar*. 

### Familiære forhold

I 1994 døde Forsythes kone, Julie Warren, etter en beslutning om å koble henne fra en livsforlengende maskin siden hun hadde ligget i koma i lang tid. I 2002 giftet han seg med forretningskvinnen Nicole Carter som var 22 år yngre enn ham.

Forsythe døde etter langs tids kreftsykdom i 2010, 92 år gammel.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Proleksis Encyclopedia, Proleksis enciklopedija ID 53679[Hentet fra Wikidata]
4. 1 2   filmportal.de, Filmportal-ID d1c7f8a0d8a3499eb5c8f5dc653250b9, besøkt 9. oktober 2017[Hentet fra Wikidata]
5. ↑   Find a Grave, Find a Grave 50566155, besøkt 9. oktober 2017[Hentet fra Wikidata]
6. ↑   syvnews.com[Hentet fra Wikidata]
7. ↑  Sun-Sentinel, South Florida. «PEPPARD DYNASTY WAS SHORT-LIVED». *Sun-Sentinel.com* **(engelsk)**. Besøkt 29. september 2020.
8. ↑  «12 Fascinating Facts You Probably Never Knew About Dynasty!». *Eighties Kids* **(engelsk)**. 16. oktober 2018. Besøkt 29. september 2020.

Eksterne lenker
---------------

* (en) John Forsythe – kategori av bilder, video eller lyd på Commons Rediger på Wikidata
* (en) John Forsythe på Internet Movie Database Rediger på Wikidata

* (sv) John Forsythe i Svensk Filmdatabas Rediger på Wikidata

* (da) John Forsythe på Filmdatabasen Rediger på Wikidata

* (da) John Forsythe på Scope Rediger på Wikidata

* (fr) John Forsythe på Allociné Rediger på Wikidata

* (en) John Forsythe på AllMovie Rediger på Wikidata

* (en) John Forsythe hos The Movie Database Rediger på Wikidata

* (en) John Forsythe hos Internet Broadway Database Rediger på Wikidata

* (en) John Forsythe hos Internet Broadway Database Rediger på Wikidata

* (en) John Forsythe hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |